Tíma ekki að senda hríðskotabyssurnar til Noregs Landhelgisgæslan bíður tækifæris til að flytja vopnin aftur til Noregs að kostnaðarlausu . Vísir / Getty / Vilhelm Vopnin sem Landhelgisgæslunni bárust frá norska hernum fyrr í vetur eru enn ekki farin úr landi . Tilkynnt var um það fyrir nær mánuði síðan að gæslan hugðist skila vopnunum „ við fyrsta hentugleika “ , en koma þeirra til landsins vakti mikla athygli og talsverða gagnrýni þegar greint var frá henni mánuði áður . Í svari Landhelgisgæslunnar við fyrirspurn Vísis kemur fram að ekki er búið að taka ákvörðun um það hvenær vopnin , 150 hríðskotabyssur af gerðinni MP 5 , verða send aftur til Noregs . „ Til að komast hjá umtalsverðum flutningskostnaði er beðið eftir tækifæri til að flytja þau aftur til Noregs , “ segir í skriflegu svari upplýsingafulltrúa gæslunnar . „ Annaðhvort með vélum Norðmanna , sem eiga reglulega hér leið um , eða ef tæki Landhelgisgæslunnar eiga erindi til Noregs . “ DV greindi frá því þann 21. október síðastliðinn að lögregluyfirvöld hefðu flutt talsvert magn skotvopna til landsins . Engin umræða hafði þá farið fram á þingi um að auka vopnabúnað lögreglu og Landhelgisgæslunnar . Þá kom síðar í ljós að norski herinn átti von á milljóna greiðslu vegna afhendingu vopnanna en gæslan segist alltaf hafa talið vopnin gjöf frá hernum . Ákvörðunin um að skila byssunum var að sögn gæslunnar tekin vegna þess að ekki kæmi til greina að verja takmörkuðu fé stofnunarinnar til vopnakaupa . Gunnar Bragi Sveinsson utanríkisráðherra segist ekki haft nein afskipti af komu 250 MP 5 - hríðskotabyssa hingað til lands . Hanna Birna Kristjánsdóttir innanríkisráðherra segir að lögreglan hafi heimild til að endurnýja búnað sinn án þess að ráðherra skipti Landhelgisgæslan hafði milligöngu um afhendingu á 150 MP 5 hríðskotarifflum frá norska hernum til ríkislögreglustjóra . Formenn stærstu stjórnarandstöðuflokkanna gagnrýna harðlega að svo mikið magn vopna hafi verið afhent lögreglunni án sérstaks samþykkis ráðherra eða umræðu í þinginu . Verið er að auka við vopnabúnað íslensku lögreglunnar . Stefnt er að því að allir lögreglubílar landsins verði búnir Glock 17 - hálfsjálfvirkri skammbyssu og MP 5 - hríðskotabyssu .